ডগলাস ডায়মন্ড
ডগলাস ওয়ারেন ডায়মন্ড (ইংরেজি: Douglas Warren Diamond, জন্ম অক্টোবর, ১৯৫৩) একজন মার্কিন অর্থনীতিবিদ। তিনি বর্তমানে শিকাগো বিশ্ববিদ্যাওয়ের বুথ স্কুল অভ বিজনেসের অর্থসংস্থান বিষয়ে মার্টন এইচ মিলার বিশিষ্ট সেবা অধ্যাপক, যেখানে তিনি ১৯৭৯ সাল থেকে অধ্যাপনা করে আসছেন। ডায়মন্ড আর্থিক মধ্যস্থতাকারী, আর্থিক সংকট ও বাজার তারল্য বিষয়ে বিশেষজ্ঞ। তিনি আমেরিকান ফাইন্যান্স অ্যাসোসিয়েশন (মার্কিন অর্থসংস্থান সংঘ) ও ওয়েস্টার্ন ফাইন্যান্স অ্যাসোসিয়েশনের (পশ্চিমা অর্থসংস্থান সংঘ) প্রাক্তন প্রধান। ২০২২ খ্রিস্টাব্দের অক্টোবর মাসে ডায়মন্ড বেন বার্ন্যাংকি ও ফিলিপ ডিবভিগের সাথে যৌথভাবে অর্থনীতিতে নোবেল স্মারক পুরস্কার লাভ করেন। "ব্যাংক ও অর্থনৈতিক সংকটসমূহের উপর গবেষণা" সম্পাদনের জন্য তাঁদেরকে এই পুরস্কার প্রদান করা হয়।